Skandinavisk UFO Information 

Danmarks UFO Forening 



UFO-Mail nr. 74 


29. august 2006 


UFO-Nyt nr. 3 er netop udkommet og sendt til alle 
abonnenter. I denne udgave af UFO-Mail bringer vi 
en række smagsprøver fra UFO-Nyt nr. 3. 

Skuespilleren Lars Bom: 

Jeg har set en ufo! 

Af Ole Henningsen 

På forskellig vis har visse danske medier gennem årene omtalt, 
at skuespilleren Lars Bom har set et ufo-fænomen i sine unge 
dage. Det lød spændende og ufo-mails redaktion satte sig for at 
forsøge at undersøge sagen nærmere og fik observationen 
bekræftet direkte hos observatøren. 

Lars Bom fortæller til UFO-Mail: 

„Det var i sommeren 1978 - i slutningen af juli', starten af august - 
deromkring, og jeg holdt ferie på øen Menorca sydvest for en af hovedbyerne 
Ciudadela. Vi var nogle venner, der lå i telt på en strand ved navn Cala 
Macarella, og det var her vi oplevede fænomenet." 

Den spanske ø Menorca ligger i Middelhavet nordøst for Mallorca. 


Foto: Google Earth 



Lars Bom og hans venner havde deres spændende oplevelse i 
sommeren 1978. 













Lars Boms oplevelse som 17-arig ferierende turist har gjorde et stort indtryk 
på ham: 

„Vi blev vækket midt om natten af nogle ophidsede 
italienere, som råbte, at vi skulle skynde os at komme ud 
af teltet; for de havde set en ufo, og den var der 
stadigvæk. 

Vi troede først, de lavede fis med os, men til sidst hev de 
teltpløkkene op for at få os ud af teltet og se, hvad de 
havde fået øje på." 

Og ganske rigtigt, italienerne havde ret, fortæller Lars 
Bom og fortsætter: 

„Ude over havet ca. 200 m fra strandkanten, måske mere, 
så vi en lysende ,guldkugle', som bevægede sig langsomt 
langs kysten med retning fra vest mod øst. 

Størrelsen på den lysende kugle har jeg svært ved at 
huske, men jeg mener, den var på størrelse med en 
mellemstor til stor badebold, og den bevægede sig med en 
fart af ca. 7-8 km i timen ca. 20 meter over vandet. 
Hastigheden var ikke højere, end at vi kunne gå langs 
stranden og følge den, indtil den forsvandt rundt om en 
klippe pynt. 

Og vi var en 20 - 30 mennesker, der på denne måde gik langs stranden og 
iagttog den lysende kugle. 




Stranden ved Cala Macarella er et populært turistmål på Menorca. 

Længden af min egen observation var vel ca. 30 se/c. - 1 minut, som jeg husker 
det. Men det kan jo være, at hukommelsen spiller mig et puds. 





Som jeg husker det; var det et mærkeligt lys 
guld/orange, og lyset omkring kuglen var så stærkt, at vi 
ikke kunne se omridset af objektet, men det var et 
forholdsvis varmt gulligt skær. 

Jeg kan tilføje, at tidspunktet var om natten mellem 
midnat og klokken 1, og resten af natten gik med at drikke 
os fulde i gin og snakke livligt om, hvad f... det var, vi lige 
havde set. 

Men det overbeviste i hvert fald mig om, at der er mere 
mellem himmel og jord. 

Når jeg ikke har noget imod at fortælle ufo-mails læsere 
om min oplevelse, er det fordi jeg synes historien er 
interessant og mystisk, selv om det mystiske ellers ikke er noget jeg dyrker 
overhovedet. 

håber, I kan bruge oplysningerne til noget, men det her har jeg altså haft 
svært ved at finde en forklaring på, slutter den nu 45-årige populære 
skuespiller." 

Efterskrift 


Jeg var i færd med 
gennemsyn af gamle 
videobånd, da 

skuespilleren Lars Bom 
pludselig i starten af et 
bånd tonede frem på 
skærmen og 

bombastisk erklærede: 
Jeg har set en ufo! Og 
så fortalte han kort 
videre om sin 
oplevelse. 

Nu havde jeg ved 
forskellige lejligheder 
set henvisninger til 
Lars Boms observation 
i pressen uden dog at 
have nærmere data 

ved hånden. 

Alligevel havde det slået mig, at der måske meget vel kunne være et 
sammenfald med en eller flere af de observationsberetninger fra Mallorca og 
fra Tenerife, som med fotodokumentation lå i vore arkiver. 

Måske var det i virkeligheden det samme, Lars Bom havde set, og som der evt. 
kunne findes en forklaring på. 

Så min nysgerrighed var virkelig vakt. 

Lars Boms berettede om sin ufo-oplevelse som introduktion til udsendelsen 
Naturbilleder, der blev sendt på TV2 den 30. november 1997. 










Udsendelsen 
omhandlede 
»Asteroider på 

kollisionskurs med 
Jorden« og blev også 
rundet af af Lars Bom, 
der endnu en gang 
bedyrede, at det skam 
var sandt, hvad han 
tidligere i udsendelsen 
havde fortalt om sin 
ufo-oplevelse. 

Efter at have 

korresponderet med 
Lars Bom om hans 
oplevelse, sendte jeg 
ham nogle af 

optagelserne fra 

Mallorca og Tenerife. 

Men efter hans opfattelse lignede det slet ikke den lyskugle, som han og hans 
venner havde observeret: 

„Det vi så var meget tættere på, som sagt kun et par hundrede meter, og der 
var ingen hale efter, kun kuglen. 

Der var ingen by i nærheden, kun mørke rundt omring os, og så denne lysende 
kugle der bevægede sig langsomt langs kysten." 




Den 12. juni 1974 fotograferede en dansk familie dette lysfænomen fra Mallorca. 
Sandsynligvis er der tale om lysfænomener i atmosfæren i forbindelse med en 
raketopsendelse ved den franske Atlanterhavskyst. 







Foto: SUFOI Picture Library 

En søgning i den tilgængelige spanske ufo-litteratur og henvendelser til SUFOIs 
kontakter blandt seriøse ufo-forskere i Spanien og Italien har ikke bragt noget 
nyt frem om eventuelle sammenfald af observationer fra Menorca/Mallorca- 
området i Middelhavet. 



Sådan tog himlen sig ud fra Tenerife om aftenen den 5. marts 1979, efter at en 
slags „lysende kugle steg op fra havet". Himmelfænomenet skyldes efter de 
fremkomne oplysninger opsendelse af et missil fra en ubåd i Atlanterhavet. Denne 
tildragelse blev overværet af tusindvis af mennesker i området: Der blev taget 
masser af billeder - også af danskere, ligesom fænomenet blev registreret af 
spanske militære myndigheder m.v. 

Foto: SUFOI Picture Library 

Der er forespurgt i det spanske FOTOCAT-katalog over fotos fra Spanien, men 
de har intet for denne periode. Heller ikke det spanske fælles nationale 
kartotek over ufo-observationer, har optegnelser fra det pågældende tidspunkt 
for Lars Boms og vennernes ufo-observation. 

Vi er på ufo-mails redaktion naturligvis glade for, at Lars Bom tog sig tid til at 
dykke ned i denne gamle sag. Selv om vi ikke fandt en løsning på, hvad der 
var blevet observeret, blev nogle muligheder efterprøvet, og læserne har fået 
lejlighed til at stifte bekendtskab med Lars Boms egen beretning. 

Der findes altså ikke andre tilsvarende indberetninger i arkiverne, så pr. 
definition har Lars Bom stadig set en ufo! 



Lars Bom 

Sideløbende med sin teaterkarriere er Lars Bom blevet et kendt og populært 
ansigt i kraft af adskillige markante tv- og filmroller. 

Udover skuespillerarbejdet har Lars Bom været vært og deltager i forskellige 
undervisnings- og underholdningsprogrammer samt bl.a. fotograferet og 
tilrettelagt dokumentarfilmen »Den lille og den store« (2001) om bokseren 
Brian Nielsen. 

Han er til stadighed en travl mand. Som han fortæller til ufo-mail: 

Jeg er pt. i gang med at lægge sidste hånd på en film om løb og løbetræning, 
en 3 timers dvd som kommer med træningshæfte med programmer og dagbog 
til træningen. Filmens titel bliver slet og ret: LØB. Premiere i starten af 
september. Den 15. august startede jeg prøver på Onkel Danny, en forestilling 
om Dan Tureil, som jeg skal spille titel og hovedrolle i. 

Vil man læse mere om Lars Bom - eller måske booke ham som foredragsholder 
- kan man se nærmere på f.eks. denne adresse: 

http://www.foredragsholdere.dk/Bom%20Lars.htm 

UFO-Mails læsere er naturligvis meget velkomne med kommentarer til Lars 
Boms oplevelse. Sendt et tip til Skandinavisk UFO Information - SUFOI. 


Hvad fløj over 
København? 

Af Ole Henningsen 

Jeg står på min altan på 3. sal på Østerbro i København den 11. 
august og smøger den, da noget underligt kommer imod mig, i 
noget der fornemmes som ca. 30 meter over, hvor jeg står. 
Det er en stille nat, noget nær vindstille. Temperaturen omkring 
19 grader, tørt og stort set skyfrit og klart (ej diset), og det er 
næsten fuldmåne. 

48-årige Lars fortæller videre til ufo-mail: 

„Genstanden uskarp i kontur > og ikke decideret lysende, nærmest som 
spøgelser vises på film. Svagt lysende og delvis diffus. 

01.00 Kommer i retningen fra Jagtvej/Fælledparken mod Kildevældsparken 
langs Vennemindevej. Hastighed formentlig ca. 2-3 km/t ganghastighed, eller 
mindre og dalende, formentlig omkring 15 grader eller så. 

Genstanden synes stort set at stoppe lige over hovedet på mig, men glider 
videre i samme retning. 

Højde her vel 8 - 12 meter. 

Størrelse/form fornemmes som pølseformet/puppeformet, længde 1 -1,5 
meter, bredde ca. 50 - 75 cm. Meget svagt lysende rødorange, hvidlig. 
Forsvinder væk over hustaget, stadig dalende. 

henter mit kamera Canon 20D Digitalt 8 Mega Pix ca. 01.05 og tager billeder 
ud af køkkenvindue. (ISO 1600, lukkertid 2.5 sek , bl 5.6) 

Alle billeder taget med fuld Zoom, svarende til ca. 190 mm. 

Da jeg får taget det første billede af genstanden er den nu så langt væk, at 
størrelsen med det blotte øje nu kun er ca. 10 - 15%. 



Genstanden synes nu omkring 100 m fra mig, og er stoppet 

Den slørede hale fremkommer kun pga. genstanden flytter sig i løbet af 

lukkertiden (2,5 sek.) på kameraet. Formen synes ikke at ændre sig i hele 

forløbet. 

Halen, der går mod jorden på nogle af billederne, så jeg ikke med det blotte 
øje, først da jeg kiggede på den halve snes billeder, jeg fik taget. Den reelle 
farve set med mine øjne mindre rød, mere hvid end gengivet på billederne. 
Daler en del, til under taghøjde, stiger herefter og forsvinder ganske langsomt 
op og væk. 

Fra den først blev observeret 01.00, og til den er væk, lige før 
Kildevældsparken går ca. 8-9 min, og den tilbagelægger derfor omkring 200 - 
250 m i dette tidsrum. 

Gætter på, at der er tale om en eller anden for elektrisk fænomen. 

Fandt jeres side www.ufo.dk på nettet via Google, da jeg søgte efter denne 
oplevelse. 

Skrev det hele ned straks efter jeg havde set og taget billeder, mest for min 
egen skyld, men måske I kan bruge det til noget." 

Slutter Lars sin beretning, der er nedskrevet lige efter observationen. 



Desværre er de spændende billeder ikke 
skarpe, da kameraet ikke er støttet mod 
f.eks. en vindueskarm eller lignende. 

Hele serien af billeder har været 
videresendt til undersøgelse hos SUFOI's 
fotokonsulenter, der samstemmende 
peger på, at den mest oplagte kandidat 
er en heliumfyldt mylar ballon, der er 
ved at tabe pusten og ser usædvanlig - 
halvgennemskinnelig - ud i månelyset. 
Genstandens bevægelsesmønster er 
også i overensstemmelse med de 
meteorologiske data, vind og retning, for 
det pågældende tidspunkt. 

UFO-Mails redaktion hører meget gerne 
fra læsere, der kan bidrage med 
yderligere oplysninger til en løsning. 
Sendes til Skandinavisk UFO Information 
- SUFOI. 




Læseroplevelse fra 
Færøerne og Sverige 

Jeg har tit tænkt på, at jeg ville fortælle om en oplevelse, som en 
af mine venner havde på Færøerne for mange år siden... 

Fra en af ufo-mails læsere modtog redaktionen en mail: 

Det er nu mange år siden; jeg skyder på sidst i 1950'erne, hvor jeg var på 
besøg hos nogle venner på Færøerne. 

Manden i huset var buschauffør, og den aften kørte han den rute, han plejede. 
Flan havde 4 eller 5 personer med på hjemturen, og da de kommer til et punkt 
på vejen, hvor man har udsigt ud over havet, så man kan se kysterne på øen 
(den sydligste af øerne på Færøerne), ser de 2 mærkelige kobberfarvede ufo'er 
??? følge kysten helt nede ved havet. 

Det varede så længe, at de stoppede bussen og gik ud og kiggede på 
fænomenet, indtil objekterne med en utrolig fart forlod området ud mod det 
åbne hav og forsvandt. 

Jeg har aldrig glemt den historie, fordi da de kom tilbage, var de både 
forskrækkede og diskuterede heftigt, hvad det mon kunne ha' været. 

Normalt talte man ikke om ufo'er på Færøerne dengang, fordi man så blev 
betragtet som mere eller mindre skør - men der er ingen tvivl om, at de havde 
set noget, som var ud over det sædvanlige. 

De fortalte, at det virkede, som om genstandene undersøgte kyststrækningen 
- og den måde, de fløj på og stod stille lige over havoverfladen på, ligner andre 
rapporter, som man har hørt om senere hen. 

Jeg kan naturligvis ikke sige, at det var ufo'er, men det var mennesker, som 
man kunne stole på, - så ja, hvorfor ikke???? 

Jeg har tidligere boet på Færøerne på Suderø i en årrække, og der kan måske 
være folk i live fra den tid, som har hørt noget om det. 

Det er mange år siden. Jeg ved, at chaufføren er død nu, men om de andre 
observatører stadig lever, ved jeg ikke. 

Men jeg henvender mig også for at høre, om Skandinavisk UFO Information 
skulle have yderligere oplysninger liggende. 

Jeg har ligeledes boet i Sverige i 20 år, og der oplevede jeg sammen med to 
andre en kugle, der langsomt bevægede sig i lige linie fremefter. 

Det var i Småland, en lille by der hedder Ekenæssjøn, ca. 10 km øst for den 
større by Vetlanda. 

Vi stod på en altan, og lige med eet tog den et sving på 90 grader og forsvandt 
med retning bort fra hvor vi stod. 

Den var ikke større end en fodbold, måske en anelse mindre. Vi studerede den 
vel i godt 5 min. Det er også flere år siden, ret sikkert i 1980 
sensommeren.om aftenen, inden det blev mørkt. 

I den samme by skete der samme år en meteoreksplosion, som hørtes vidt 
omkring, vinduer mm. ødelagdes flere km. borte - resten af dagen så man på 
himlen en stor røgplamage, der lyste, da mørket faldt på. aviserne skrev, at 
det sandsynligvis drejede sig om et meteor, der eksploderede, da det ramte 
vores atmosfære. 

Min beretning skal ikke opfattes som en egentlig rapportindberetning, da jeg 
ikke kan huske enkelthederne mere, men jeg kan huske, at jeg undrede mig 
over fænomenerne. 



Dog er det kun hændelsen i Sverige, som jeg har set med egne øjne og kan 
stå inde for. 

Kommentar 

Desværre har vi ikke i ufo-mails redaktion mulighed for at checke i de danske 
og svenske rapportarkiver uden yderligere oplysninger tilgængelige om 
observationstidspunkter m.v., men vi hører gerne fra læsere, der vil fortælle 
andre om deres oplevelser. Skriv til Skandinavisk UFO Information - SUFOI. 


Rød regn over Kerala 

Af Peder Schultz 

Et usædvanligt meteornedslag i Indien puster nyt liv i debatten 
om Panspermia-teorien. Kom fremmed liv til Jorden den 25. juli 
2001? 


Den 25. juli 2001 kl. 5.30 trængte et meteor, der bevægede sig i en østlig 
retning, ind i atmosfæren over Kerala i Indien. Meteoret eksploderede i luften 
over byen Changanassery i det centrale Kerala. Indbyggerne her oplevede et 
lysglimt efterfulgt af en chokbølge, der fik jorden til at ryste, og som blandt 
andet forårsagede, at flere brønde styrtede sammen. 

Så vidt adskilte dette meteorstyrt sig ikke fra mange andre. Det er normalt, at 
mindre meteoritter sprænges i stykker højt over jordoverfladen, når de 
rammer den tættere del af atmosfæren. Det var det, som fulgte, der gør dette 
meteor til noget ganske unikt. Nogle timer efter eksplosionen faldt der 
regnbyger, som bestod af farvet vand. Nogle byger bestod af gule, grønne og 
sorte vanddråber, men langt de fleste var dybrøde, og indbyggerne begyndte 
hurtigt at referere til bygerne som „blodregn". 

Regnen blev ved med at falde over et stort område i Kerala i en periode. De 
fleste byger faldt i tiden umiddelbart efter den 25. juli og aftog så gradvist 
over en periode på to måneder, hvorefter de ophørte. Hver byge varede typisk 
omkring 20 minutter. 



I »Historia de gentibus« fra 1555 omtaler Olaus Magnus mange hændelser med 
fisk, frøer og andre dyr, som falder ned som regn. illustration: sufoi Picture Library 

Dette træsnit skal illustrere et tilfælde i Transsylvanien i 1700-tallet, hvor det 
regnede med fisk. 

Illustration: SUFOI Picture Library 

Der findes mange historiske beretninger om regn, der lignede blod, men dette 
tilfælde er det første, hvor fænomenet er kædet sammen med et meteorstyrt, 
og det første som er blevet videnskabeligt undersøgt. 

a Beretningen om „blodregnen" over Kerala skabte 

interesse hos fysikeren Godfrey Louis og hans 
assistent A. Santhosh Kumar fra Mahatma Ghandi 
University. De tog til området og indsamlede et stort 
antal prøver af „blodregnen". Louis og Kumar gik 
meget systematisk til værks og indsamlede prøver 
med op til 100 kilometers afstand. Da de begyndte 
at analysere prøverne, viste det sig, at den røde 
farve stammede fra partikler med en størrelse på 4 
til 10 mikrometer. Men det mest overraskende var, 
at partiklerne syntes at være organiske. Set under 
et elektronmikroskop havde de en påfaldende lighed 
med levende celler! 

Efter lang tids analyse offentliggjorde Louis og 
Kumar så deres sensationelle konklusion. De røde 


Godfrey Louis. 


partikler var en form for celler, der havde stor lighed med røde blodceller i 
deres ydre form, men dog manglede den kerne af DNA, som findes i røde 
blodceller. Men ved at bruge ordet „celler" havde Louis og Kumar indirekte 
sagt, at man havde med en eller anden form for meget primitivt liv at gøre - 
og at dette liv var kommet til Jorden med et meteor. 

Dette førte hurtigt til meget 
forskellige reaktioner fra 
andre forskere. Nogen 
afviste simpelt hen hele 
teorien som nonsens og 
mente, at cellerne i 
virkeligheden var pollen 
eller sporer fra en alge af 
Trentepohlia-slægten, som 
er meget udbredt i Kerala. 
Andre forskere gav dog 
deres støtte til Louis og 


Kumar. Mikrobiologen M. Wainwright fra University of Sheffield i England sagde 
således om partiklerne: 

„Hvis de ikke er levende celler, så ved jeg ikke, hvad de ellers er." 

Det, der skilte forskerne, var naturligvis tanken om, at disse celler skulle 
stamme fra rummet. Dette førte så til en tredje teori, der forsøgte at bygge 
bro imellem de to holdninger. Ifølge denne teori var cellerne ankommet i et 
meteor, men skulle alligevel være af jordisk oprindelse. Hypotesen var den, at 
et nedslag af et stort meteor engang i Jordens fortid havde slynget et stykke af 
Jordens skorpe (med mikroorganismer) ud i rummet, og at dette stykke 
returnerede til Jorden og eksploderede over Kerala. Denne teori forekommer 
dog mere fantasifuld end realistisk. 

På nuværende tidspunkt er forskermiljøet stadigt delt i holdningen til Louis' og 
Kumars teori. Kun yderligere studier af de cellelignende partikler kan afgøre, 
om der virkelig kom ikke-jordisk liv til Jorden den 25. juli 2001. 

Kilder: 

Center for Earth Science Studies (CESS) 

Skeptical Inquirer, Vol. 30, No. 4, juli/august 2006 




George M. Eberhart fra Center for UFO Studies (CUFOS) har fundet et gammelt 
postkort, der vækker nostalgiske minder fra en svunden tid. Postkortet viser 
den berømte Palomar Gardens Café, der blev ejet af Alice K. Wells og lå på 
Palomar Mountain nord for San Diego i Californien. Det var her, 
kontaktpersonen George Adamski i slutningen af 1940'erne og i 1950'erne 
stillede sin kikkert op og tog billeder af formodede ufoer. Adamski arbejdede 
som kok på cafeen og holdt hof, når beundrere valfartede hertil for at høre 
visdomsord fra kontaktpersonens egen mund. Ser man godt efter på billedet, 
kan man skimte en mand i vinduet til højre - måske selveste Adamski? 

Wells døde i 1980, og Palomar Gardens Café er også for længst borte, men på 
stedet har der i årevis været en campingplads, som netop er sat til salg. Så 
hvis nogen har næsten 10 mio. kr. for meget, kan de købe dette ufo-historiske 
sted, der ligger ved hårnålevejene op til Palomar Observatory. 


Kilde: 

International UFO Reporter, Vol. 30, no. 3, 2006/ kmh 

Af Kim Møller 


VKM(RAmMJK rt’K THK .'IFCI? START OF OFFFN5F 
Dw»r ..iMrrwtnry PorrnHtøl« 

Ao por our rocont convereotion on thin m*ttcr, 
you aro hor®by authorliod to proc®«<J wlth all duo 
speed and cautlon upon your undertakinr. Hereafter 
thla matter ahall bw raferreil to orOy an opera tinn 
vajestlc Twelve. 

T t cnntlnueo to be ny feelln/c that any rutur® 
conøidcratlono relative to the ultinate disposition 
Of thla matter ahnuli) rest aolely wlth th® Office 
of the l'rwsidsnt followin^ appropriato diocuoo innn 
wlth youroelf, Dr. Push and the Director of Central 
1ntelllgence. 


Hansen 




Jorden har 
siden 1897 
jævnligt haft 
besøg af ikke- 
jordisk 
teknologi! 

Som bevis for 
dette gene- 
mgår en ny > 

bog 74 ufo- TOP SECRFT 

nedstyrtni¬ 
ngstil- fælde Præsident Harry S. Trumans underskrift på dette MJ-12 

oa bakker dem dokument er falsk, nemlig skabt ved at fotokopiere 

y . underskriften fra et ægte dokument, klippe underskriften 

op med en UC | Q g |j me d en j nc j på det falske dokument og derefter 

lang række fotokopiere igen. 
usædvanlige 

dokumenter, flere af dem fra USA's Nationalarkiv. 

I introduktionen til bogen »Majic Eyes Only - Earth's Encounters With 
Extraterrestrial Technology« skriver forfatteren Ryan S. Wood, at han vil 
gennemgå 74 ufo-nedstyrtninger - og fremlægge fakta, som hverken kan 
ignoreres eller fejes af bordet, men naturligvis varierer i kvalitet og 
detaljeringsgrad. 

De 74 sager udgør bogens kerne. Dertil kommer så argumenterne for, at den 
superhemmelige, ministerielle ufo-gruppe Majestic-12 eksisterer og har 
ansvaret for, at nedstyrtningerne efterforskes og skjules for offentligheden. 
Ryan S. Wood og faderen, Robert Wood, har gjort det til deres livsopgave at 
bevise, at MJ-12 dokumenterne er ægte (se fxwww.majesticdocuments.com). 
De første MJ-12 dokumenter blev i begyndelsen af 1980'erne afsendt på 
ueksponerede 35 mm filmruller fra et ukendt sted i Albuquerque i New Mexico 
til Hollywood-produceren Jaime Shandera og ufologen William J. Moore (der 
har et særdeles blakket ry i ufo-kredse). 



Dokumenterne 
fortæller om 
oprettelsen af 
MJ-12 gruppen 
og dens arbejde 
med at udnytte 
og videreudvikle 
den teknologi, 
som nedstyrtede 
ufoer 

indeholder, samt 
gruppens 
bestræbelser på 
at skjule dette 
arbejde for 
offentligheden. 

Hvis et fremmed 
rumskib virkelig 
styrtede ned i 
Roswell i 1947, 
ville det have 
været logisk at 
oprette en 

gruppe som MJ- 
12 for at udnytte 
fundet. Men MJ- 
12 

dokumenterne 
kan ikke bevise 
noget som helst. 
Som det vil 
være mange 
læsere bekendt 
gennem artikler 
her i UFO-Nyt og 
i vores 

specialtidsskrift 
UFO-Vision, 
mener vi i 
SUFOI, at MJ-12 
hændelse (Roswell), 
troværdighed. 

Armt 1954 


Blandt MJ-12 dokumenterne findes også »Special 
Operations Manual SOM 1-01«, der i 1994 dukkede op på 
en 35 mm-filmrulle i postkassen hos Don Berliner. 
Manualen er dateret april 1954 og giver 
bjærgningsmandskab instrukser om, hvordan der skal 
handles ved ufo-nedstyrtninger. Ligesom alle øvrige MJ-12 
dokumenter, er der rejst berettiget tvivl om manualens 
ægthed. Fx omtaler manualen, hvordan satellitter skal 
bjærges, trods det at verdens første satellit ikke blev 
opsendt før 1957. Area 51 nævnes også i manualen, selv 
om den hemmelige flybase først fik denne betegnelse 
mange år senere. 


dokumenterne er forfalskninger, 
som en masse mennesker 


De er skabt for at give 
har behov 


en 

for at tro på, 


MJ-12 dokumenterne er saledes ikke det 
troværdigheden for noget som helst. Men 


at 

o 


højne 


bedste middel til 
hvad så med de hårde og 
veldokumenterede fakta, som Ryan S. Wood vil fremlægge i hver af de 74 ufo¬ 
nedstyrtningssager? Også her halter det gevaldigt! Wood giver hver sag en 
sandsynlighedsprocent ud fra et klassifikationssystem, hvor der gives point 
efter bl.a. vidners og kilders troværdighed, beretningens logik og resultatet af 
fysiske undersøgelser (genstande på nedstyrtningsstedet, spor i græs og jord, 
analyser af blæk og papir på dokumenter etc.). 

















Ideen er såmænd god nok, men desværre er anstrengelserne spildt, hvis man 
som Ryan S. Wood vælger at udelukke „forstyrrende" fakta og lader 
subjektiviteten råde. Så bliver procenttallene blot udtryk for, hvad Wood gerne 
vil tro, og ikke hvad fakta fortæller. Lad mig blot nævne tre eksempler, der i 
den grad diskvalificerer Wood som seriøs efterforsker: 

I boksteksten »New Mexico, USA, april 1962« gengives hele beretningen med 
alle data, som de står at læse i Majic Eyes Only. I Ryan S. Woods 
klassifikationssystem er der 40-60 % sandsynlighed for, at denne beretning er 
sand. Hvordan i himlens navn kan en så tynd beretning tildeles så stor 
troværdighed? Beretningen er jo på vandrehistorie-niveau og kun med til at 
skabe myter. 

New Mexico, USA, april 1962 

Kilden til denne beretning fra 1962 er forskeren Robert D. Barry, som er citeret af 
Leonard Stringfield i dennes ny-historiske foredrag om en genopfriskning af ufo¬ 
nedstyrtningerne holdt på Mutual UFO NetWork Symposium i 1978 [1]. 

Ifølge Barry kommer hans data fra flere kilder, inklusive en „inden for 
efterretningskredse såvel som en videnskabsmand". Selv om hverken den 
nøjagtige dato i 1962 eller nedstyrtningsstedet i New Mexico blev afsløret, 
erfarede Barry, at ufoet blev sporet på en militær radar og så ud til at have meget 
„alvorlige problemer med at holde sig i luften", inden det tabte højde og styrtede 
ned i ørkensandet med en hastighed på omkring 150 km/t. 

Objektet var angiveligt 21 m i diameter og 4 m højt og indeholdt „to væsener", 
som var døde. Væsenerne var ca. 1 m høje. Ifølge Barry „ blev besætningen dagen 
efter nedstyrtningen flyttet til et stort hospital i USA...Deres hud var grå-lyserød. 
Hovederne forholdsvis store i forhold ti I kroppen, øjnene større end normalt... 
meget små og tynde læber". 

Barrys kilde fortalte ham, at et hold på 20 personer arbejdede med at undersøge 
det nedstyrtede fartøj på en stor militærbase i det sydvestlige USA" - primært for 
at forstå hvilken fremdriftmekanisme fartøjet brugte. 

1) Brev fra Robert R. Barry til Leonard Stringfield dateret 14. marts 1978. 
Retrievals Of The Third Kind: A Case Study Of Alleged UFOs And Occupants In 
Military Custody. Leonard Stringfield, Mutual UFO NetWork Proceedings, 1978. 
(Oversat fra side 131 i Ryan S. Wood: Majic Eyes Only - Earth's Encounters With 
Extraterrestrial Technology af Flemming O. Rasmussen) 

En anden af Woods kandidater (også med 40-60 % sandsynlighed) til en ægte 
ufo-nedstyrtning er Spitsbergen-sagen fra 1952. Et rumskib skulle angiveligt 
være fundet på bjerget Spitsbergen på øgruppen Svalbard nord for Norge. 
Sagen er blevet grundigt efterforsket af mange, blandt andre af Ole Jonny 
Brænne fra UFO-Norge. Han har i bogen "Spitsbergen-saken 1952" 
dokumenteret ret overbevisende, at historien er rent opspind! Ryan S. Wood 
nævner godt nok i sin gennemgang af sagen, at mange har afvist den som 
svindel (dog uden at nævne Ole Jonny Brænnes grundige arbejde), alligevel 
når Wood frem til den noget kryptiske konklusion, at „sagen kan være skabt af 
det amerikanske efterretningsvæsen for at forplumre alle beretninger om 
nedstyrtede ufoer". 



Som det tredje 
og sidste 

eksempel på 
Woods 
manglende 
seriøsitet skal 
nævnes bogens 
første 

nedsty rtningsbe 
retning: 

Aurora, Texas, 
april 1897 
som tildeles 
den højeste 
troværdighed: 

80-100 %! 

Den oprindelige 
historie i Dallas 
Morning News 
fra den 19. 
april 1897 lyder 
således: 

Aurora, Wise 
Co. r Tex., 17. 

april - Omkring kl. 6 denne morgen blev de morgenduelige indbyggere i Aurora 
forbavset over pludselig at se det luftskib, som har fløjet tværs over landet. 
Det fløj stik nord og i lavere højde end nogensinde før. Det havde helt tydeligt 
maskinproblemer > for hastigheden var kun 15-20 km/t, og luftskibet nærmede 
sig jorden mere og mere. Det fløj direkte over byens torv, og da det nåede den 
nordlige del af byen, ramte det toppen af dommer Proctors vindmølle og gik i 
tusinde stykker i en frygtelig eksplosion, spredte vragstykker over et stort 
område, ødelagde vindmøllen og en vandtank og raserede dommerens 
pryd have. 

Luftskibets pilot var formentlig den eneste ombordværende, og selv om 
resterne af ham er ilde tilredt, har man fundet tilstrækkeligt til at kunne 
fastslå, at han ikke stammer fra denne verden. T. J. Weems, stedets ledende 
repræsentant for de forenede staters signaltjeneste og en autoritet inden for 
astronomi, er af den opfattelse, at piloten var en indbygger fra planeten Mars. 
Han bar papirer - sandsynligvis med optegnelser over rejserne - skrevet med 
ukendte tegn, som ikke kan tydes. 

Luftskibet blev så ødelagt, at det er umuligt at konkludere noget om dets 
opbygning og drivkraft. Det var fremstillet af et ukendt metal, der ligner en 
slags blanding af aluminium og sølv, og må have vejet adskillige tons. I dag 
vrimler byen med mennesker, der kigger nærmere på vraget og finder stykker 
af det mystiske metal blandt vragstumperne. Pilotens begravelse finder sted i 
morgen middag. S. E. Heydon. 



Den første kilde til Spitsbergen-myten er den tyske avis 
»Saarbriicker Zeitung« fra den 28. juni 1952 - her gengivet 
efter »Spitsbergen-saken 1952« af Ole Jonny Brænne, 
udgivet af UFO-Norge i 1991. 




Ryan S. Wood: Majic Eyes On ly - Earth's 
Encounters With Extraterrestrial Technology, 
Wood Enterprises 2005, 328 sider, indbundet 
og illustreret, USD 29,95. Kan bestilles 

på: www.majiceyesonly.com, hvor man også 
kan læse en smagsprøve af bogen. 


Aurora-artiklen blev ikke taget 
alvorligt i 1897, men bragt 
sammen med andre notitser 
om den omsiggribende 
luftskibsbølge. Intet tyder på, 
at nogen overhovedet troede 
på historien dengang, og 
Dallas Morning News bragte 
flere ledere og artikler, som 
gjorde grin med de mange 
påståede observationer af 
luftskibe. Men Aurora-historien 
har aldrig villet dø. Fra tid til 
anden har nogen gravet den 
gamle avisartikel frem fra 
gemmerne, fundet vidner som 
kunne bekræfte hændelsen og 
huske opsigtsvækkende 

detaljer, og har så selv digtet 
videre på historien. Flere ufo¬ 
interesserede har endda - til 
stor forargelse og modstand 
blandt Auroras indbyggere - 
endevendt den lokale 
kirkegård med metal detektorer 
og spader i håb om at finde 
den døde rummands grav og 
rester af det mystiske metal, 
som skulle være gravet ned 
sammen med ham. 

På et tidspunkt sendte dr. J. 
Allen Hynek, videnskabelig 
konsulent for det amerikanske 
forsvars Project Blue Book, en 
efterforsker ved navn William 


Driskell til Aurora. Han fandt ud af, at der faktisk engang har boet en dommer 
J. S. Proctor i Aurora, men at der aldrig har været en vindmølle på hans gård. 
Og T. J. Weems var i virkeligheden byens grovsmed! 

Driskell kunne (ligesom mange andre før og efter ham) konkludere, at den 
oprindelige historie var en avisand sat i verden af S. E. Heydon i et forsøg på 
at skabe sjov i gaden og give byen lidt tiltrængt opmærksomhed. En ny 
jernbanelinje var kort forinden blevet ført uden om byen, så den tidligere så 
driftige by var dømt til at gå en fremtid i møde som spøgelsesby. 

Aurora-sagen indeholder alle de elementer, der skal til for at skabe et moderne 
ufo-eventyr: Et fartøj som styrter ned et øde sted, et dødt væsen, mystisk 
metal, uforståelige skrifttegn og så en række „øjenvidner", der selv mange år 
efter den opdigtede begivenhed kan huske, hvad der virkelig skete. På denne 
måde er Aurora forløber for den ufo-sag, som 50 år senere skulle blive det 20. 
århundredes mest omdiskuterede: Roswell. 




Ligesom Roswell appellerer Aurora-sagen til vores fantasi og ønsketænkning, 
og derfor dukker den op i litteraturen igen og igen. Nu senest i Ryan S. Woods 
Majic Eyes Only, men det bliver den jo ikke mere sand af. Til gengæld 
blotlægger den bogens åbenlyse mangler. Spar pengene. Det er simpelthen en 
om'er! 


Nyheder på salgssiden 

• UFOs: A Century of Sightings. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle himmelfænomener og 
spændende tilbud på ufo-materialer. 




